જ્યારે તમારા પતિ કિચનમાં આવે છે તો તેમની હાજરીને આવકારો. જો તેમને સલાડ સુધારવું કે પૂરી તળવું ગમે છે તો તેમને તે કામ કરવા દો. કેટલીક મહિલાઓને પતિના રસોઇમાં આવવાથી તકલીફ રહે છે. તેમને લાગે છે કે પતિના કિચનમાં રહેવાથી તેમનો સામાન વિખેરાઇ જાય છે અને કામ ઓછું અને વાતો વધારે થાય છે. આ વાત દરેક પુરુષો પર સમાન રીતે લાગુ પડતી નથી. જાણવાની કોશિશ કરો કે પતિને ખરેખર કિચનમાં રસ છે અને સંડેના દિવસે તમે કિચન તેમને સોંપી શકો છો. તેમના હાથથી બનેલા ફ્રેન્ચ રાઇસ અને પનીર કોફ્તા તમારી રસોઇને પણ માત આપી દે છે.